Diari Oficial de la Generalitat Valenciana


Sumari del DOGV 3623, del 11-11-1999 (1999/9397)

RESOLUCIÓ de 15 d'octubre de 1999, de la Conselleria de Medi Ambient, per la qual es publica la concessió de subvencions a la realització d'auditories ambientals per ajuntaments, universitats i altres ens públics per a l'exercici 1999, convocada per l'Ordre de 7 de juliol de 1999 (DOGV núm. 3.546, del 26.07.1999).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3623

Data del DOGV
:   11-11-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9397


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 15 d'octubre de 1999, de la Conselleria de Medi Ambient, per la qual es publica la concessió de subvencions a la realització d'auditories ambientals per ajuntaments, universitats i altres ens públics per a l'exercici 1999, convocada per l'Ordre de 7 de juliol de 1999 (DOGV núm. 3.546, del 26.07.1999). [1999/S9397]
  
L'Ordre del 7 de juliol de 1999, de la Conselleria de Medi Ambient, va establir el règim de subvencions per a la realització d'auditories ambientals per ajuntaments, universitats i altres ens públics per a l'exercici 1999; i en l'annex d'aquesta ordre es van establir les bases per les quals es regula la convocatòria.
  
D'acord amb l'article tercer de l'ordre esmentada, la dotació pressupostària inicial de la convocatòria ascendia a 00.899.056 de pessetes (60.101,21 euros), a càrrec a l'aplicació pressupostària 36.01.728.31.8, línia de codi comptable 2938, dels pressupostos de la Generalitat Valenciana per a 1999. Més tard aquesta dotació va ser incrementada, per modificació pressupostària autoritzada per Resolució de la Conselleria de Medi Ambient, amb data 5 d'octubre de 1999, en un import de 8.914.500 pessetes (53.577,22 euros), per la qual cosa l'import global disponible ascendeix a 74.964.320 pessetes (113.678,43 euros).
  
La comissió avaluadora de les subvencions, d'acord amb la base C.2 de l'ordre de convocatòria, efectua la valoració dels expedients d'acord amb els criteris de valoració establits per a cada programa en l'ordre esmentada. Les sol·licituds relatives al programa de subvenció als ajuntaments per a plans d'acció ambiental es classifiquen d'acord amb el criteri prioritari (qualitat de la proposta presentada) en tres grups de més a menys qualitat tècnica. En el grup I s'inclouen els ajuntaments que, a més a més, ja han iniciat el procés d'elaboració de l'Agenda 21 en tenir subscrita la Carta d'Aalborg amb anterioritat a aquesta convocatòria.
  
Amb l'aplicació dels percentatges màxims previstos en la base A.4 i B.5 se supera el límit de la dotació pressupostària disponible 79.305.933 pessetes (113.678,43 euros), ja que el total sol·licitat ascendeix a 92.747.306 pessetes (512.427,11 euros). Per la qual cosa, de conformitat amb la base C.2 de l'ordre de convocatòria, la comissió aplica els coeficients màxims previstos en l'ordre esmentada, i aplica sobre l'import resultant els coeficients correctors necessaris per a la reducció proporcional de les subvencions fins a respectar el límit de la dotació pressupostària. Els coeficients correctors determinats per la comissió són els següents amb relació a cadascun dels programes de subvencions i grups establits:
  
1. Programa de subvencions als ajuntaments per a plans d'acció ambiental en el marc de l'Agenda 21:
  
Grup Coeficient corrector aplicable
  
I 0,402
  
II 0,361
  
III 0,311
  
2. Programa de subvencions a universitats i altres ens públics per a la implantació de sistemes de gestió ambiental:
  
- Coeficient corrector aplicable: 0,46
  
A l'efecte d'executar el que s'ha disposat en la base C.2 de l'ordre de convocatòria, i en virtut de les competències que m'atribueixen l'article 35 de la Llei 5/1983, de 30 de desembre, del Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, d'acord amb la proposta de resolució de concessió de subvencions elevada per la comissió avaluadora d'acord amb el que s'ha establit en la base esmentada, resolc:
  
Primer
  
Concedir les ajudes als sol·licitants següents la petició de les quals s'ajusta a les bases establides en l'annex de l'Ordre de 7 de juliol de 1999, per a les actuacions i en l'import indicat:
  
1. Programa de subvencions als ajuntaments per a plans d'acció ambiental en el marc de l'Agenda 21:
  
2. Programa de subvencions a les universitats i altres ens públics per a la implantació de sistemes de gestió ambiental (SGA) d'acord amb el Reglament CEE 1.836/1993:
  
Segon
  
Denegar la subvenció sol·licitada per les entitats relacionades a continuació pels motius exposats:
  
a) Entitats que van presentar la sol·licitud fora del termini concedit per a fer-ho, segons l'ordre de convocatòria, la data límit del qual era el 27 d'agost de 1999 d'acord amb l'article 4 i la disposició final segona de l'ordre esmentada:
  
- Ajuntament de Pilar de la Horadada (expedient número 27).
  
- Ajuntament de Bétera (expedient número 29).
  
b) Entitats els projectes de les quals no s'ajusten a les actuacions subvencionables segons la base A.3 de la convocatòria pel que fa al programa d'implantació de l'Agenda 21 local:
  
- Ajuntament d'Onda (expedient número 9).
  
- Ajuntament d'Aspe (expedient número 18).
  
c) Entitats el projecte de les quals no s'ajusta a les actuacions subvencionables segons la base B.4 de la convocatòria pel que fa al programa d'implantació de sistemes de gestió mediambiental, ja que del projecte presentat es desprén que les dites actuacions queden enquadrades en les d'implantació de l'Agenda 21 local:
  
- Ajuntament de Canals (expedient número 12).
  
Tercer
  
Els beneficiaris de les subvencions podran renunciar expressament a aquestes subvencions en el termini de 10 dies a partir de l'endemà de la publicació de la resolució de la concessió.
  
Quart
  
Per al cobrament de la subvenció, els beneficiaris hauran de presentar, amb data límit el 26 de novembre de 1999, la sol·licitud corresponent dirigida a la directora general d'Educació i Qualitat Ambiental acompanyada de la documentació que s'estableix en les bases A.8 (en el cas del programa de subvencions als ajuntaments per a plans d'acció ambiental) i B.9 (en el cas del programa d'implantació de sistemes de gestió ambiental) de l'annex de l'Ordre del 7 de juliol de 1999.
  
Contra la present resolució, que posa fi a la via administrativa, es podrà interposar recurs contenciós administratiu en el termini de 2 mesos comptadors des de l'endemà de ser publicada, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'ha previst en els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del conseller de Medi Ambient en el termini d'un mes des de l'endemà de ser publicada, d'acord amb el que s'ha disposat en els articles 114 i 115 de la Llei 4/1999, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.